pythainlp/thai-wiki-dataset-v4 huggingface dataset:
นายเต็ง

นายเต็ง เป็นหนุ่มอยุธยาสมัย พระเจ้าท้ายสระเป็นผู้นับถือศาสนาคริสต์ แต่ถูกเจ้าฟ้าพรซึ่งเป็นวังหน้า บังคับให้ใช้เท้าเหยียบไม้กางเขน และต้องบวชเป็นพระภิกษุ
ปูมหลัง.
หลังจากความสัมพันธ์ระหว่างสยามกับฝรั่งเศสไม่สู้ดีนักในช่วงปลายแผ่นดินสมเด็จพระนารายณ์พอมาถึงสมัย พระเจ้าท้ายสระ ก็มีความพยายามฟื้นสัมพันธ์ระหว่างกันอีกครั้ง ฝรั่งเศสได้กลับเข้ามาเผยแพร่ศาสนาคริสต์ในอยุธยา แต่ดูเหมือนว่าบาทหลวงฝรั่งเศสกับชนชั้นปกครองอยุธยายังมีเรื่องบาดหมางกันอยู่เรื่อยๆ
เรื่องราว.
เรื่องราวของนายเต็ง สังฆราชเตเซียเดอเคราเล เป็นผู้บันทึกไว้ ท่านเล่าว่า มีครอบครัวหนึ่ง ผู้เป็นพ่อถึงแก่กรรม ญาติพี่น้องของฝ่ายพ่อมาเก็บทรัพย์สมบัติไปจนหมด แต่ยังให้ลูกชายที่มีชื่อว่า เต็ง อาศัยอยู่ในบ้านนั้นต่อไปได้ ส่วนคนที่เป็นภรรยา หรือแม่ของนายเต็ง กลับถูกญาติพี่น้องของฝ่ายพ่อไล่ออกจากบ้าน
แม่ของนายเต็งหมดเนื้อหมดตัว ไร้ที่พึ่ง ไม่มีที่อยู่อาศัย จึงไปขอความช่วยเหลือจาก มงเซนเญอร์หลุยส์ ช็องปียง เดอ ซีเซ่ หรือ สังฆราชแห่งซาบูล ผู้นำของบาทหลวงฝรั่งเศสในอยุธยาช่วงนั้น สังฆราชแห่งซาบูลก็รับนางมาดูแลเท่าที่พอจะทำได้
ไม่นานจากนั้น นายเต็งเกิดอุบัติเหตุตกจากที่สูง จนขาหักแขนหัก แต่ญาติก็ไม่ได้ช่วยเหลืออะไร กลับไล่เขาออกจากบ้านให้มาอยู่กับแม่ แม่ของนายเต็งก็ไม่มีเงินที่จะรักษาลูกได้ จึงทำหนังสือยกลูกชายให้สังฆราชแห่งซาบูล เพื่อให้ท่านช่วยดูแลรักษาอาการเจ็บป่วย
สังฆราชแห่งซาบูลได้จัดการรักษานานหลายเดือน แม้นายเต็งจะหายแล้ว แต่ขาและแขนก็ยังไม่มีกำลัง ท่านสังฆราชจึงไปทูลขอตัวนายเต็งต่อพระเจ้าแผ่นดิน ซึ่งพระองค์ก็พระราชทานให้ตามที่ขอ
เมื่อนายเต็งอายุได้ 8 ขวบ ก็เริ่มศึกษาด้านศาสนาที่โรงเรียนของชาวคริสต์ แล้วจึงเข้ารีตโดยสมัครใจ ร่ำเรียนนานต่อมาถึง 10 ปี กระทั่งอายุได้ประมาณ 18 ปี นายเต็ง จึงบวชเป็นพระในศาสนาคริสต์ แต่เรื่องนี้กลับทำให้บรรดาญาติของนายเต็งไม่พอใจ
ญาตินายเต็งทำเรื่องร้องเรียนไปถึง วังหน้า หรือก็คือเจ้าฟ้าพรพระราชอนุชาในพระเจ้าท้ายสระ ให้สังฆราชแห่งซาบูลส่งตัวนายเต็งคืนให้ญาติ วังหน้าพิจารณาแล้วก็ให้เป็นไปตามคำร้องขอของฝ่ายญาติ รับสั่งให้เจ้าหน้าที่มารับตัวนายเต็งไปคืนญาติ
แต่ปรากฏว่านายเต็งไม่ยินยอม และไปเข้าเฝ้าวังหน้า เมื่อพระองค์เห็นนายเต็งแต่งกายอย่างนักบวชของศาสนาคริสต์ก็กริ้วมาก รับสั่งให้ถอดชุดนั้นออก แล้วให้แต่งตัวอย่างไทย จากนั้นจึงรับสั่งให้เจ้าหน้าที่มาคุมตัวนายเต็งไว้
สองสามวันต่อมา วังหน้าก็รับสั่งให้นำตัวนายเต็งมาเข้าเฝ้า ทรงถามว่า นายเต็งไปเข้ารีตรับถือศาสนาคริสต์ด้วยเหตุใด นายเต็งตอบว่า เพราะเห็นว่าศาสนาคริสต์เป็นศาสนาที่ดี วังหน้าจึงถามไปอีกว่า พระเป็นเจ้าของเอ็งจะทำให้เอ็งพ้นมือข้าได้หรือ นายเต็งก็ตอบว่า ได้เป็นแน่ เพราะพระเป็นเจ้ามีอำนาจมาก เมื่อได้ยินคำตอบเช่นนั้น วังหน้าจึงสั่งเฆี่ยนนายเต็ง
นายเต็งทนถูกเฆี่ยนได้เพียง 2-3 ทีก็ร้องว่า จะยอมทำตามรับสั่งของวังหน้าทุกประการ ดังนั้น เจ้าฟ้าพรจึงรับสั่งให้นายเต็งเอาเท้าขยี้ไม้กางเขน และให้กราบพระพุทธรูปด้วย นายเต็งก็ยอมทำตามพระประสงค์ ต่อมา เมื่อหายจากบาดแผลที่ถูกเฆี่ยน วังหน้าก็บังคับให้นายเต็งบวชเป็นพระภิกษุสงฆ์ โดยต้องทำการบวชตามประเพณีไทยให้ครบถ้วนทุกประการแต่จาก
บันทึกของสังฆราชเตเซียเดอเคราเล ท่านบอกว่า.:<templatestyles src="แม่แบบ:คำพูด/style.css" />นายเต็ง พูดอยู่เสมอว่าที่ยอมทำตามคำสั่งวังหน้า นั่นก็เป็นเพราะความกลัว แต่ในใจแท้จริงแล้วยังนับถือพระเยซูอยู่เสมอ
การอ้างความใหม่

การอ้างความใหม่ (argumentum ad novitatem) เป็นเหตุผลวิบัติโดยการอ้างว่า แนวคิดหรือข้อเสนอหนึ่งถูกต้องกว่าหรือดีกว่าเพราะเป็นของใหม่ 
เมื่อถกเถียงกันเรื่องการใช้ของเก่ากับของใหม่ การอ้างความใหม่โดยตนเองไม่ใช่เหตุผลที่สมเหตุสมผล 
เหตุผลวิบัติมีสองรูปแบบคือ การมองของใหม่ดีเกินไปโดยไม่ได้ตรวจสอบแต่สมมุติว่าดีที่สุด หรือว่าการให้เครดิตของเก่าน้อยเกินไปโดยที่ไม่ได้ตรวจสอบแต่สมมุติว่าแย่สุด 
แม้เมื่อตรวจสอบแล้วอาจพิสูจน์ข้ออ้างเช่นนี้ได้ว่าถูกต้อง แต่เหตุผลวิบัติก็คือการสรุปก่อนควรว่าของใหม่จะต้องดีทุกอย่าง 
Chronological snobbery เป็นรูปแบบหนึ่งของการอ้างความใหม่ 
ซึ่งอ้างว่าความรู้และข้อปฏิบัติที่สำคัญหรือเข้าประเด็น จะต้องได้มาในทศวรรษที่เพิ่งผ่านๆ มา 
เหตุผลวิบัติตรงข้ามกันก็คือ การอ้างประเพณี (appeal to tradition) ซึ่งให้เหตุผลว่า วิธีเก่าๆ ย่อมดีกว่าแนวคิดใหม่ๆ 
การให้เหตุผลเยี่ยงนี้มักได้ผลในโลกปัจจุบัน เพราะทุกคนอยากจะใช้เทคโนโลยีใหม่ๆ อยู่ตลอด 
ภาวะเศรษฐกิจฟองสบู่ดอตคอมเมื่อต้น#เปลี่ยนทาง อาจมองได้ว่าเป็นผลของการยอมรับแนวคิดใหม่ๆ โดยไม่ได้ตรวจสอบให้ดีก่อน 
อนึ่ง โฆษณามักจะชักชวนให้ซื้อผลิตภัณฑ์เพราะเป็นของใหม่
คำอธิบาย.
เพราะเราอาจคิดว่าคนทั่วไปมักจะพยายามปรับปรุงสิ่งที่ตนทำ การให้เหตุผลโดยความใหม่จึงได้ผล 
เช่น เราอาจคิดว่าบริษัทคงจะรู้ว่าผลิตภัณฑ์ของตนมีปัญหา ดังนั้น ก็จะพยายามแก้ไขรุ่นต่อไป 
แต่การให้เหตุผลเช่นนี้มีปัญหาหลายอย่าง เช่นไม่พิจารณาเรื่องต่อไปนี้
ปัญหาการระบุเป็นเหตุผลวิบัติ.
ในบางกรณี ความใหม่อาจสัมพันธ์กับคุณสมบัติที่ดี 
เช่นเทคโนโลยีใหม่ๆ มักจะซับซ้อนกว่าและก้าวหน้ามากกว่าเทคโนโลยีเก่าๆ 
ฐานข้อมูลไวรัสใหม่ของโปรแกรมป้องกันไวรัสอาจสัมพันธ์กับความมั่นคงของเครื่องคอมพิวเตอร์ คอมพิวเตอร์ใหม่ๆ อาจสัมพันธ์กับความเร็วและการทำงานที่ดีขึ้น 
ในกรณีเฉพาะๆ เหล่านี้ อะไรบางอย่างอาจจะดีกว่าเมื่อใหม่ แม้ปกติก็จะไม่ใช่เพราะความใหม่เท่านั้น
ดังนั้น การอ้างความใหม่จึงไม่ใช่เหตุผลวิบัติในทุกๆ กรณี 
จะเป็นก็ต่อเมื่อไม่สัมพันธ์กันจริงๆ หรือว่ายังไม่ได้ตรวจสอบความสัมพันธ์ หรือเพราะอ้างเป็นข้อพิสูจน์ 
ถ้าเป็นอะไรที่เสื่อมอยู่ตลอดเวลา ความใหม่ก็จะเป็นเหตุผลที่ดี 
ตราบเท่าที่มันคืนสภาพอะไรที่เคยมีมาก่อนหรือทำให้ดีขึ้นกว่าก่อน
เช่น เสื้อผ้าใหม่ก็จะดีกว่าเสื้อผ้าที่เก่าแต่เหมือนกัน หรือว่าอวัยวะสัตว์ใหม่ๆ ก็จะดีกว่าในกรณีที่ลอกคราบ 
ในเรื่องสุนทรียภาพ เช่นศิลปะและการดนตรี ก็เช่นกัน เพราะคุณค่าอาจไม่ได้อยู่ที่ผลงานที่ได้หรือว่าการเล่นโดยตรง แต่อยู่ที่ความรู้สึกว่าเป็นของใหม่และความอัศจรรย์ใจที่ก่อ
เช่น สถานีวิทยุกระจายเสียงอาจจะเล่นเพียงแต่ดนตรีที่ปัจจุบันกำลังได้ความนิยม หรือคาดว่าจะได้ความนิยมหลังจากเปิดแผ่น ไม่ใช่เล่นดนตรีที่นิยมเมื่อหลายเดือนก่อน ซึ่งเท่ากับระบุว่า ความนิยมในปัจจุบันเป็นสิ่งที่ให้ค่า ไม่ใช่คุณสมบัติอะไรในตัวเองของดนตรี ไม่ใช่ความนิยมที่เคยมีมาก่อน 
ถ้าเป็นเช่นนี้จริงๆ ความใหม่เองนั่นแหละจึงเป็นคุณค่าหลัก แม้อาจใช้ไม่ได้กับทุกสิ่งทุกอย่าง 
ในกรณีเช่นนี้ ประพจน์ที่เทียบสิ่งสองอย่างโดยความใหม่จึงไม่ใช่เหตุผลวิบัติ เช่น "เพลง ก น่าจะดีกว่าเพลง ข เพราะใหม่กว่า"
กีฬาแห่งชาติ ครั้งที่ 49

กีฬาแห่งชาติ ครั้งที่ 49  หรือเป็นที่รู้จักในชื่อ จันท์เกมส์ เป็นการแข่งขันกีฬาหลากหลายชนิดระดับประเทศ ควบคุมโดยการกีฬาแห่งประเทศไทย ซึ่งจัดขึ้น ณ จังหวัดจันทบุรี ระหว่างวันที่ 9-20 ธันวาคม พ.ศ. 2567
การตลาด.
สัญลักษณ์.
พระฉายา (เงา) สมเด็จพระเจ้าตากสินมหาราชในวงจันทร์เสี้ยวและเกลียวคลื่น
โดยกึ่งกลางของสัญลักษณ์เป็นพระฉายา (เงา) ของ “สมเด็จพระเจ้าตากสินมหาราช” พระมหากษัตริย์ผู้กู้เอกราชของชาติไทย โดยมีจุดเริ่มต้นที่จังหวัดจันทบุรี และเป็นศูนย์รวมจิตใจของชาวจันทบุรีมาช้านาน
ส่วนรูปเสี้ยววงกลมคว่ำที่มีลักษณะคล้ายกับ “เลข ๑” สีเหลืองสื่อถึง “พระจันทร์” สีแดงสื่อถึง “อัญมณี” แทนการรวมน้ำใจกันเป็นหนึ่งเดียวของชาวจันทบุรีที่มีต่อการจัดการแข่งขันกีฬาแห่งชาติ 49 “จันท์เกมส์”
และรูปเสี้ยววงกลมคว่ำสีฟ้าสื่อถึง “น้ำตก” “คลื่นทะเล” และ “ลู่การแข่งขัน” โดยจังหวัดจันทบุรีมีน้ำตกเป็นแหล่งท่องเที่ยวอันโดดเด่นและมีแหล่งทรัพยากรทางทะเลอันงดงาม ขณะที่ “ลู่การแข่งขัน” แทนการแข่งขันกีฬาแห่งชาติ ณ จังหวัดจันทบุรี ที่ต้องการสรรค์สร้างความสามัคคีและมิตรภาพที่งดงามให้กับนักกีฬาทุกคน
มาสคอต.
“น้องชมจันท์” มีลักษณะเป็นกระต่ายสีขาวถือคบเพลิง ใบหน้ายิ้มแย้มแจ่มใส เหตุผลที่ออกแบบเป็นรูปกระต่ายเพราะตราสัญลักษณ์ประจำจังหวัดจันทบุรี คือ “รูปกระต่ายในวงจันทร์” ส่วนการตั้งชื่อว่า “ชมจันท์” เพราะต้องการสื่อว่าจังหวัดจันทบุรีเป็นจังหวัดที่มีธรรมชาติสวยงามน่าแลชม จนใคร ๆ ก็พากันชื่นชม
น้องชมจันท์จึงทำหน้าที่เป็นเสมือนตัวแทนของชาวจันทบุรีที่คอยต้อนรับทัพนักกีฬาด้วยรอยยิ้มอันเป็นมิตร มีเสน่ห์ มีความน่ารักและสนุกสนาน
การแข่งขัน.
ชนิดกีฬาที่แข่งขัน.
ในครั้งนี้กีฬาที่แข่งขันทั้งหมด 54 ชนิดกีฬา แบ่งเป็นกีฬาบังคับ 2 ชนิด คือ กรีฑาและว่ายน้ำ ส่วนกีฬาสากล มี 52 ชนิด และกีฬาสาธิต 5 ชนิด
กีฬาสาธิต
หมู่บ้านลุ่ม

หมู่บ้านลุ่ม หรือเรียกชื่อตามท้องถิ่นว่า บ้านลุ่ม ; บ้านลุ่ม ตำบลทับช้าง เป็นหมู่บ้านหนึ่งในตำบลทับช้าง อำเภอนาทวี จังหวัดสงขลา หมู่ที่ 8 นับเป็นหมู่บ้านใน 1 ใน 39 หมู่บ้านตามโครงการชุมชนท่องเที่ยว OTOP นวัตวิถี จังหวัดสงขลา บ้านลุ่มไม่มีหลักฐานยืนยันได้ว่าจัดตั้งหมู่บ้านตั้งแต่เมื่อใดแต่จากการบอกเล่าต่อๆกันมาของผู้เฒ่าผู้แก่ที่อยู่ในหมู่บ้านบอกว่าผู้ที่มาตั้งรกรากในบ้านลุ่มตอนต้น
ประวัติ.
ความเป็นมาชื่อหมู่บ้าน.
บ้านลุ่ม ไม่มีหลักฐานยืนยันได้ว่าจัดตั้งหมู่บ้านตั้งแต่เมื่อใด แต่จากการบอกเล่าต่อๆกันมาของผู้เฒ่าผู้แก่ที่อยู่ในหมู่บ้านบอกว่า ผู้ที่มาตั้งรกรากในบ้านลุ่มตอนต้น ประกอบด้วยบุคคลหลายประเภทที่ต่างเข้ามาอยู่ที่บ้านลุ่ม เช่น พวกนายแก้วนายทองเดินทางมาจากไทรบุรีผู้หนีตำรวจจากการก่อคดีหรือพวกที่หนีสงครามจากศึกยาเหล เพราะสภาพของบ้านอยู่บนเนินมีภูเขาล้อมรอบมีทางเข้าออกทางเดียว จึงเรียกกันว่า“บ้านลุ่ม”
ความเป็นมาชื่อตำบล "ทับช้าง".
ตำบลทับช้าง เป็นตำบลหนึ่งในเขตการปกครองของอำเภอนาทวี จังหวัดสงขลา คำว่า "ทับช้าง" จากคำบอกเล่าสืบต่อกันมา ครั้งหนึ่งช้างของพระยาปัตตานีจำนวน 1 เชือก ชื่อว่าพระยาหน้าดำได้หลบหนีมา อยู่กับช้างป่าในบริเวณบ้านทับช้าง
เมื่อท่านพระยาปัตตานีสืบทราบจึงได้ยกขบวนทัพมาเพื่อล้อมจับเชือกนั้น โดยมีการตั้งเป็นเพนียดกั้นช้างมิให้หลบหนี ซึ่งปัจจุบันเรียกว่าควนค่ายช้างซึ่งใช้เวลานานหลายเดือนจึง สามารถจับช้างเชือกนั้นกลับปัตตานีได้ คำ "ทับช้าง" จึงน่าจะมาจาก "ทัพช้าง" ที่ยกมาจับช้าง
สภาพภูมิศาสตร์.
สภาพแวดล้อมรอบข้างเป็นภูเขาล้อมรอบหมู่บ้าน และมีลักษณะภูมิประเทศเป็นที่ราบภูเขา 
วัฒนธรรมประเพณี.
ประชาชนส่วนใหญ่นับถือศาสนาพุทธเถรวาท ประเพณีต่างๆ ยึดถือปฏิบัติเหมือนกันกับชาวพุทธเถรวาทในแถบใกล้เคียง เช่น บวชพระ ประเพณีแต่งงาน งานศพ ฯลฯ
วัดประจำหมู่บ้าน.
วัดบ้านลุ่ม เป็นวัดราษฎร์ สังกัดคณะสงฆ์มหานิกาย ตั้งอยู่ที่หมู่ที่ 8 ตำบลทับช้าง อำเภอนาทวี จังหวัดสงขลา เมื่อ พ.ศ. 2340
โรงเรียนประจำหมู่บ้าน.
โรงเรียนวัดบ้านลุ่ม หมู่ที่ 8 ตำบลทับช้าง อำเภอนาทวี จังหวัดสงขลา เป็นโรงเรียนประจำหมู่บ้านลุ่ม ตั้งอยู่ที่ หมู่ที่ 8 บ้านลุ่ม ตำบลทับช้าง อำเภอนาทวี จังหวัดสงขลา สำนักงานเขตพื้นที่การศึกษาประถมศึกษาสงขลา เขต 3 สำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้ง 17 มิถุนายน พ.ศ. 2487 (ระดับที่เปิดสอน อนุบาล-ประถมศึกษา)
การไม่ยอมรับคู่ทางเลือก

การไม่ยอมรับคู่ทางเลือก 
เป็นเหตุผลวิบัติอรูปนัยโดยไม่ยอมรับคู่ทางเลือก เป็นการสร้างทางเลือกอื่นที่ไม่มี 
เป็นเหตุผลวิบัติตรงกันข้ามกับทวิบถเท็จซึ่งไม่ยอมรับทางเลือกอื่นๆ 
รูปแบบทางตรรกะก็คือ ก หรือไม่ใช่ ก ดังนั้นจึง ข
ผู้พิพากษา: จำเลยได้ฆ่าเจ้าของบ้านหรือไม่ 
จำเลย: ผมได้สู้กับเขา 
สำหรับคำถามแบบเลือกคำตอบ ผู้ตอบจะต้องเลือกคำตอบจากทางเลือกที่มี 
แต่เพื่อจะกำหนดว่าเหตุผลที่ให้เป็นเหตุผลวิบัตินี้หรือไม่ ก็จะต้องตรวจดูบริบทอย่างละเอียด 
เพราะแม้เหตุผลวิบัตินี้จะเป็นการสร้างทางเลือกในบริบทที่ไม่มีทางเลือกอื่น แต่การให้เหตุผลเช่นนี้อาจชี้ว่า บริบทที่ให้ไม่สมเหตุผล
กีฬาเยาวชนแห่งชาติ ครั้งที่ 39

กีฬาเยาวชนแห่งชาติ ครั้งที่ 39  หรือเป็นที่รู้จักในนาม ราชบุรีเกมส์ เป็นการแข่งขันกีฬาหลากหลายชนิดระดับประเทศของประเทศไทยสำหรับเยาวชนทั่วไป ควบคุมโดยการกีฬาแห่งประเทศไทย ซึ่งจัดขึ้น ณ จังหวัดราชบุรี ระหว่างวันที่ 21-31 มีนาคม พ.ศ. 2567 ซึ่งพิธีเปิด-และ พิธีปิด จัดขึ้นที่สนามกีฬาเอกชนเป็นครั้งแรก ณ สนามดราก้อน โซลาร์ ปาร์ค ตั้งอยู่บน ทางหลวงแผ่นดิน 3208 ตำบลเจดีย์หัก อำเภอเมืองราชบุรี จังหวัดราชบุรี เป็นทางผ่านไปยังพื้นที่อำเภอสวนผึ้ง ห่างจากตัวเมืองเพียง 3 กิโลเมตร
การคัดเลือก.
การกีฬาแห่งประเทศไทยได้กำหนดจัดการแข่งขันคัดเลือกนักกีฬาตัวแทนระดับภาค (5 ภาค) ดังนี้ 
การแข่งขัน.
ชนิดกีฬา.
ในครั้งนี้กีฬาที่แข่งขันทั้งหมด 43 ชนิดกีฬา ประกอบด้วย กีฬาบังคับ จำนวน 2 ชนิดกีฬา กีฬาสากล จำนวน 41 ชนิดกีฬา และกีฬาสาธิต จำนวน 3 ชนิดกีฬา
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
ประเทศจอร์แดนในโอลิมปิกฤดูร้อน 2024

ประเทศจอร์แดน มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 12 ติดต่อกันของประเทศในโอลิมปิกฤดูร้อน
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
เทควันโด.
ผลการแข่งขันดังนี้
ประเทศฟิลิปปินส์ในโอลิมปิกเยาวชนฤดูหนาว 2024

ประเทศฟิลิปปินส์ จะเข้าร่วมแข่งขันในโอลิมปิกเยาวชนฤดูหนาว 2024 ที่คังว็อน ประเทศเกาหลีใต้ ตั้งแต่วันที่ 19 กันยายน มกราคมถึง 1 กุมภาพันธ์ ค.ศ. 2024
หลังจากเข้าร่วมในโอลิมปิกเยาวชนฤดูหนาว 2020 ครั้งนี้จะถือเป็นการปรากฏตัวติดต่อกันครั้งแรกของฟิลิปปินส์ในโอลิมปิกเยาวชนฤดูหนาว
ผู้เข้าร่วมแข่งขัน.
รายการแสดงจำนวนผู้เข้าแข่งขันที่เข้าร่วมการแข่งขันต่อกีฬา/สาขา มีดังต่อไปนี้
สเกตความเร็วระยะสั้น.
ฟิลิปปินส์คว้าโควตาชายได้ 1 โควต้าในการแข่งขัน 2023 World Junior Short Track Speed Skating Championships The slot was filled in by Peter Groseclose.
ประเทศอิสราเอลในโอลิมปิกเยาวชนฤดูหนาว 2024

ประเทศอิสราเอล จะเข้าร่วมแข่งขันในโอลิมปิกเยาวชนฤดูหนาว 2024 ที่คังว็อน ประเทศเกาหลีใต้ ตั้งแต่วันที่ 19 กันยายน มกราคมถึง 1 กุมภาพันธ์ ค.ศ. 2024 ครั้งนี้จะเป็นการปรากฏตัวครั้งที่ 3 ของประเทศในโอลิมปิกเยาวชนฤดูหนาว คณะผู้แทนอิสราเอลจะประกอบด้วยนักกีฬาหญิง 1 คน ที่จะแข่งขันในกีฬา 1 ชนิด
ผู้เข้าร่วมแข่งขัน.
รายการแสดงจำนวนผู้เข้าแข่งขันที่เข้าร่วมการแข่งขันต่อกีฬา/สาขา มีดังต่อไปนี้
สเกตลีลา.
Sophia Shifrin เป็นนักสเกตลีลาชาวอิสราเอลที่ได้รับโควต้าสำหรับกิจกรรม Junior Women Skating และนักเต้นน้ำแข็งชาวอิสราเอล Elizabeth Tkachenko และ Alexei Kiliakov ได้รับโควต้าจากการแข่งขัน Junior Ice Dance สำหรับอิสราเอลตามตำแหน่งของ ISU Junior Grand Prix ปี 2023–24 อิสราเอลสละโควต้าในการแข่งขัน Junior Ice Dance
ยิงปืนเวิลด์คัพ 2023

ยิงปืนเวิลด์คัพ 2023  เป็นการแข่งขันประจำปีของยิงปืนเวิลด์คัพในการแข่งขันกีฬายิงปืนโอลิมปิก ซึ่งควบคุมโดยสหพันธ์กีฬายิงปืนนานาชาติ
ปฏิทินการแข่งขัน.
ปฏิทินสำหรับปียิงปืนเวิลด์คัพ 2023 ประกอบด้วย 12 ระยะ ดังต่อไปนี้
ฟีฟ่าคองเกรส

ฟีฟ่าคองเกรส  เป็นองค์กรนิติบัญญัติสูงสุดของสหพันธ์ฟุตบอลนานาชาติ  หรือที่เรียกกันทั่วไปว่า ฟีฟ่า ซึ่งเป็นองค์กรกำกับดูแลกีฬาฟุตบอล ฟุตซอล และฟุตบอลชายหาดในระดับนานาชาติ การประชุมมีทั้ง สมัยสามัญ และ สมัยวิสามัญ
การประชุมสามัญจะจัดขึ้นทุกปี สภาฟีฟ่า (เดิมคือคณะกรรมการบริหาร) อาจเรียกประชุมสภาวิสามัญเมื่อใดก็ได้ หากได้รับความเห็นชอบด้วยมติ 1 ใน 5 ของสมาชิกทั้งหมดของฟีฟ่า
สมาชิกฟีฟ่า จำนวน 211 ประเทศ แต่ละประเทศมีหนึ่งเสียงในสภา สมาชิกฟีฟ่าสามารถเสนอชื่อประเทศที่เสนอตัวเป็นเจ้าภาพฟุตบอลโลก และผู้เข้าชิงตำแหน่งประธานฟีฟ่าได้ การเลือกตั้งประธานฟีฟ่า และการเลือกตั้งประเทศเจ้าภาพฟุตบอลโลก จะมีขึ้นในการประชุมในปีถัดจากปีที่แข่งขันฟุตบอลโลก และการเลือกตั้งประเทศเจ้าภาพฟุตบอลโลกหญิง จะมีขึ้นในการประชุมในปีถัดจากปีที่แข่งขันฟุตบอลโลกหญิง
ประวัติ.
ฟีฟ่าคองเกรสจัดขึ้นทุกปีตั้งแต่ปี 1998 ก่อนหน้านี้จัดขึ้นทุกสองปี การประชุมใหญ่ไม่ได้จัดขึ้นระหว่างปี 1915 ถึง 1922 และ 1939 ถึง 1945 เนื่องจากสงครามโลกครั้งที่หนึ่งและครั้งที่สองตามลำดับ การเลือกตั้งประธานฟีฟ่าเกิดขึ้นในการประชุมคองเกรสครั้งที่ 1, 3, 12, 29, 30, 39, 51, 53, 61, 65, 69 และ 73
ฟีฟ่าครองเกรสสมัยวิสามัญเมื่อปี 1961 ในลอนดอน ได้เลือกสแตนลีย์ เราส์ เป็นประธาน ฟีฟ่าคองเกรส สมัยวิสามัญประจำปี 2016 ที่ซือริช ได้เลือก จันนี อินฟันตีโน เป็นประธานคนใหม่เมื่อวันที่ 26 กุมภาพันธ์ 2016 มีการเลือกตั้งเพียง 5 ครั้งเท่านั้นที่มีผู้สมัคร 2 คนขึ้นไป คือ ครั้งที่ 39 (1974), ครั้งที่ 51 (1988), ครั้งที่ 53 (2002), ครั้งที่ 65 (2015) และสมัยวิสามัญปี 2016
รายชื่อการประชุม.
<templatestyles src="Legend/styles.css" />  การประชุมเลือกประธานฟีฟ่า
<templatestyles src="Legend/styles.css" /> การประชุมวิสามัญ
<templatestyles src="Legend/styles.css" />  การประชุมเลือกเจ้าภาพฟุตบอลโลก
<templatestyles src="Legend/styles.css" />  การประชุมเลือกเจ้าภาพฟุตบอลโลกหญิง
การประชุมวิสามัญ.
มีการประชุมวิสามัญเกิดขึ้นทั้งหมด 8 ครั้ง เมื่อปี 1908 (บรัสเซลส์), 1953 (ปารีส), 1961 (ลอนดอน), 1999 (ลอสแอนเจลิส), 2001 (บัวโนสไอเรส), 2002 (โซล), 2003 (โดฮา) และ 2016 (ซูริค) ในการประชุมสมัยวิสามัญปี 2016 เซ็พ บลัทเทอร์ ประธานฟีฟ่าในขณะนั้นจะยังคงอยู่ในตำแหน่งของเขาจนกว่าผู้สืบทอดตำแหน่งของเขาจะได้รับเลือก อย่างไรก็ตาม เนื่องจากเขาถูกแบน รักษาการประธานฟีฟ่า อีซา ฮายาตู จึงรับหน้าที่ดูแลฟีฟ่าแทน
หมายเหตุ.
<templatestyles src="Reflist/styles.css" />
แอโฟรบาสเกต 2021

แอโฟรบาสเกต 2021  เป็นการแข่งขันแอโฟรบาสเกตครั้งที่ 30 ซึ่งเป็นการแข่งขันบาสเกตบอลชายชิงแชมป์ระดับทวีปของแอฟริกา การแข่งขันนี้เป็นเจ้าจัดการแข่งขันโดยประเทศรวันดาซึ่งเป็นครั้งแรก เดิมกำหนดจะจัดขึ้นระหว่างวันที่ 17 ถึง 29 สิงหาคม พ.ศ. 2564 แต่ถูกเลื่อนออกไปหนึ่งสัปดาห์เนื่องจากการระบาดทั่วของโควิด-19 เป็นวันที่ 24 สิงหาคม ถึง 5 กันยายน พ.ศ. 2564
การแข่งขันนี้มี 16 ทีม โดยซูดานใต้ เปิดตัวครั้งแรกในแอโฟรบาสเกต ตูนิเซียเป็นทีมป้องกันแชมป์ โดยชนะการแข่งขันปี 2017 และพวกเขาป้องกันตำแหน่งด้วยชัยชนะเหนือไอวอรีโคสต์ในอบชิงชนะเลิศ ในขณะที่เซเนกัลได้รับเหรียญทองแดง
สนาม.
การแข่งขันทั้งหมดจัดขึ้นที่ Kigali Arena ซึ่งเปิดในเดือนสิงหาคม 2019 นอกจากนี้ยังเป็นสนามกีฬาในร่มที่ใหญ่ที่สุดในแอฟริกาตะวันออกอีกด้วย
การจับฉลาก.
การจับสลากมีขึ้นในวันที่ 28 พฤษภาคม 2021
ผู้เล่น.
แต่ละทีมประกอบด้วยผู้เล่น 12 คน
ทีมรักนักหลอก

ทีมรักนักหลอก (เป็นละครสตรีมมิงไทย ผลิตโดยเน็ตฟลิกซ์และ Jungka Bangkok กำกับโดย นิธิวัฒน์ ธราธร อำนวยการสร้างโดย นลินา ชยสมบัติ ออกอากาศทางเน็ตฟลิกซ์เมื่อวันที่ 7 ธันวาคม 2566
เรื่องย่อ.
เรื่องราวที่เกิดขึ้นในปี ค.ศ. 1999 ในยุคที่อินเทอร์เน็ตยังไม่แพร่หลายและเพจเจอร์เป็นของฮิตที่สุดของยุคสมัยนั้น เมื่อปอนด์ ชายวัยกลางคนที่มีอดีตที่แตกสลาย ได้รับข่าวร้ายว่าพ่อของเขาที่ห่างเหินกันมานานป่วยหนัก เขาจึงได้รับสมัครคนแปลกหน้าเพื่อมาปลอมตัวเป็นครอบครัวชั่วคราวเพื่อกลับไปเยี่ยมพ่อ ครอบครัวสมมติของปอนด์จึงเริ่มขึ้น โดยมี ลิลลี่ อดีตแฟนสาวรับบทเป็นภรรยาและเป็นแม่ของลูกของ 2 คนของเขาคือ เก๊ก เด็กหนุ่มจบใหม่ผู้มีอาชีพเป็นคอลเซ็นเตอร์ของบริษัทเพจเจอร์ และ บุ้ง เจ้าของร้านเช่าวีดีโอผู้หลงใหลในการแสดง
รับบทโดย นพชัย ชัยนาม, ภูมิภัทร ถาวรศิริ (วัย 20 ปี)
รับบทโดย กุลณัฐ กุลปรียาวัฒน์
รับบทโดย กฤษณภูมิ พิบูลสงคราม
รับบทโดย วิพาวีร์ พัทธ์ณศิริ
รับบทโดย สุรสีห์ อิทธิกุล
ปู่ของแม็กและม่อน
รับบทโดย วิยะดา โกมารกุล ณ นคร
ย่าของแม็กและม่อน
รับบทโดย โยโกะ ทาคาโน่, ภัสรนันท์ อัษฎมงคล (วัย 20 ปี)
แม่ของเก๊ก นางแบบถ่ายภาพนู้ด
รับบทโดย กษาปณ์ จำปาดิบ, นคร จําปาดิบ (วัย 20 ปี)
เพื่อนร่วมงานของเก๊ก
รับบทโดย ฐานิดา มานะเลิศเรืองกุล, ปาณิศรา กฤตติกูลภาคิน (วัยเด็ก)
รับบทโดย อชิรพล จินะปัญโญ
รับบทโดย ศรชัย ฉัตรวิริยะชัย
รับบทโดย ภูมิ รังษีธนานนท์
รับบทโดย ทศศัตร โชติภิรมย์กุล
รับบทโดย ต่อพงศ์ กุลอ่อน
รับบทโดย กิตติศักดิ์ ปฐมบูรณา
รับบทโดย พินทิรา สิงหเสม
รับบทโดย พงศ์นรินทร์ อุลิศ
รับบทโดย ชุติมา ทีปะนาถ
แฮมกับไข่

แฮมกับไข่  เป็นอาหารที่นำแฮมและไข่ที่ปรุงในรูปแบบต่าง ๆ มาจัดวางบนจานเดียวกัน แฮมกับไข่ได้รับการระบุว่าเป็นอาหารหลักที่เป็น "อาหารเช้าของชาวอเมริกายุคเก่า" และยังมีการรับประทานเป็นอาหารกลางวันและอาหารเย็นด้วย บุคคลที่มีชื่อเสียงบางคนยอมรับว่าชื่นชอบแฮมกับไข่ เช่น ดันแคน ไฮส์ นายทุนชาวอเมริกา และผู่อี๋ จักรพรรดิแห่งแมนจูเรีย อาหารที่คล้ายคลึงกับแฮมกับไข่ เช่น เบคอนและไข่, ไข่สเปน, ไข่เจียวเดนเวอร์ และไข่เบเนดิกต์
ภาพรวม.
แฮมกับไข่เป็นอาหารยอดนิยมที่นิยมรับประทานเป็นอาหารเช้าในประเทศสหรัฐอเมริกา และยังมีการรับประทานเป็นอาหารเย็นหรืออาหารค่ำ เช่นในบางส่วนของภาคใต้ของสหรัฐอเมริกา บางครั้งมีการรับประทานเป็นอาหารกลางวัน ไข่ที่อยู่บนจานอาจเป็นไข่ดาว ไข่คน หรือไข่ดาวน้ำ บางครั้งมีการใช้ส่วนประกอบเพิ่มเติม เช่น มะเขือเทศ และเครื่องปรุงรสอย่างเฮิร์บเดอโพรวองซ์ แฮมกับไข่สามารถปรุงโดยใช้กระทะบนเตา และยังสามารถใช้การอบหรือปิ้งในเตาอบได้อีกด้วย
บางครั้งมีการราดน้ำเกรวีจากแฮมลงบนไข่เพื่อเพิ่มรสชาติ สามารถเพิ่มคุณภาพของอาหารโดยการใช้แฮมคุณภาพสูงและปรุงส่วนผสมด้วยไฟอ่อน ซึ่งจะช่วยป้องกันไม่ให้สุกมากเกินไป สูตรแฮมกับไข่ในแบบชนบทมีการใส่ครีมลงในกระทะหลังจากแฮมกับไข่สุกแล้ว จากนั้นจึงตักขึ้นบนจาน แฮมกับไข่สามารถรับประทานคู่กับเครื่องเคียงอย่างขนมปังปิ้ง แฮชบราวน์ และอื่น ๆ
พิพิธภัณฑ์ราเม็งชินโยโกฮามะ

พิพิธภัณฑ์ราเม็งชินโยโกฮามะ (; โรมาจิ: "Shin-Yokohama Rāmen Hakubutsukan") เป็นศูนย์อาหารที่เปิดทำการในปี พ.ศ. 2537 ตั้งอยู่ในย่านชินโยโกฮามะของเขตโคฮากุ นครโยโกฮามะ ประเทศญี่ปุ่น
"พิพิธภัณฑ์" หรือที่เรียกอีกอย่างว่าเป็นศูนย์อาหารสร้างให้สำหรับซุปบะหมี่ราเม็งญี่ปุ่นโดยเฉพาะ ภายในพิพิธภัณฑ์มีการจำลองในขนาดย่อม ๆ ของกรุงโตเกียวในปี ค.ศ. 1958 ซึ่งเป็นปีที่บะหมี่กึ่งสำเร็จรูปถูกคิดค้นขึ้น ภายในพิพิธภัณฑ์ประกอบด้วยร้านราเม็งชื่อดังตั้งแต่คีวชูไปจนถึงฮกไกโด เช่นร้านอิเดะโชเต็ง, ชินาโซบายะ, เคยากิ, ริวชันไฮ, ฮาจิยะ, ฟูกูจัง และโคมูราซากิ ในปี พ.ศ. 2556 พิพิธภัณฑ์ได้เพิ่มสาขาของร้านอาหารอเมริกาชื่ออิเกเม็งฮอลลีวูดเข้ามาด้วย แต่ภายหลังปิดสาขาไปในเดือนมิถุนายน พ.ศ. 2557
พิพิธภัณฑ์อยู่ในระยะที่สามารถเดินได้จากสถานีรถไฟชินโยโกฮามะและมีธีมแบบยุคโชวะ
จักรพรรดินีเซี่ยวเหอ พระพันปีหลวง

เซี่ยวเหอหวงไท่โฮ่ว (ค.ศ. 1582–1619) จากตระกูลหวัง เป็นพระมเหสีในจักรพรรดิไท่ชางและเป็นพระราชชนนีในจักรพรรดิเทียนฉี
รัชศกว่านลี่ ค.ศ. 1582 จักรพรรดิทรงสถาปนาพระองค์เป็นพระมเหสีที่กงเฟย (恭妃) ต่อมา ค.ศ.1606 ได้เป็นหวงกุ้ยเฟย (皇贵妃)
เมื่อจักรพรรดิไท่ชางพระราชโอรสขึ้นครองราชย์เป็นจักรพรรดิ ทรงสถาปนาพระบรมชนนีเป็นฮองไทเฮา (皇太后)
รองผู้บังคับหน่วย

รองผู้บังคับหน่วย (#เปลี่ยนทาง ย่อว่า 2i/c หรือ 2IC) เป็นชื่อที่ใช้แสดงถึงเจ้าของตำแหน่งที่มีอำนาจสูงสุดเป็นอันดับสองภายในองค์กร
การใช้งาน.
ในราชนาวี หรือราชนาวิกโยธิน รองผู้บังคับหน่วยคือรองผู้บัญชาการหน่วย ตั้งแต่ระดับกองพันหรือกรมลงมา คำศัพท์นี้ยังใช้ในกองทัพบกของเครือจักรภพและชาติอื่น ๆ อีกหลายแห่ง การเทียบระดับกับกองทัพบกสหรัฐคือรองผู้บังคับการ
รองผู้บังคับกองพันหรือกรมมักจะเรียกว่าพันตรี รองผู้บังคับกองร้อย กองพันทหารม้า หรือกองร้อยทหารปืนใหญ่ (ซึ่งเรียกว่าร้อยเอกกองร้อย) มักจะเป็นร้อยเอก (แม้ว่ากองร้อยทหารราบ รองผู้บังคับหน่วยมักจะเป็นร้อยโทจนกระทั่งหลังสงครามโลกครั้งที่สอง) รองผู้บังคับหมวดหรือรองผู้บังคับกองคือจ่าหมวดหรือจ่ากอง และรองผู้บังคับตอนมักจะเป็นสิบตรี
ในราชนาวีและกองทัพเรือในเครือจักรภพ รองผู้บังคับหน่วยเรือจะไม่คำนึงถึงยศ เรียกว่าร้อยโทหรือผู้บริหาร หรือรองผู้บังคับการ
การใช้งานอื่น.
ในการใช้งานทั่วไป คำนี้หมายถึง "รอง (deputy)" ความหมายพื้นฐานคือ "คนที่เป็นผู้แบ่งเบาและช่วยเหลือผู้บังคับหน่วย"
เวิลด์ออฟเควสท์

เวิลด์ออฟเควสท์  คือการ์ตูนแคนาดา ผลิตโดย Cookie Jar Entertainment และ Komikwerk ฉายตอนแรกเมื่อวันที่ 15 มีนาคม พ.ศ. 2551 ถึงวันที่ 29 มิถุนายน พ.ศ. 2552 ดัดแปลงจากนวนิยายภาพในชื่อเดียวกัน ออกอากาศทางช่อง เทเลตูน และ The CW
บากองปักสีลาง

บากองปักสีลาง (,) หรือเป็นที่รู้จักในชื่อ มาซานักบากองลีปูนาน  เป็นเพลงปลุกใจของประเทศฟิลิปปินส์ในยุคของอดีตประธานาธิบดีและอดีตเผด็จการเฟอร์ดินานด์ มาร์กอสซึ่งถูกประพันธ์ขึ้นในช่วงยุคกฎอัยการศึกโดยมาร์กอสตั้งแต่ปี พ.ศ. 2515 จนถึงปี พ.ศ. 2529 ซึ่งประพันธ์คำร้องและทำนองโดยเลไว เซเลลิโอและเรียบเรียงโดยเฟลิเป พาลิดา เด เลออง และถูกนำมาใช้ครั้งแรกในปี พ.ศ. 2516
ประวัติ.
จากคำบอกเล่าของลูกชายคนโตของเด เลออง ผู้เรียบเรียงเพลงนี้ เขากล่าวว่าเพลงนี้ถูกประพันธ์ขึ้นหลังการประกาศกฎอัยการศึกของประธานาธิบดีมาร์กอส โดยมีรถถังของกองทัพล้อมบ้านของเด เลอองและขอให้ประพันธ์เพลงปลุกใจตามความประสงค์ของอีเมลดา มาร์กอส สุภาพสตรีหมายเลขหนึ่งฟิลิปปินส์ ณ ขณะนั้น เด เลอองจึงขอความช่วยเหลือจากเขาในการประพันธ์เพลงนี้ขึ้นมา โดยเขาเริ่มประพันธ์ทำนอง 16 ท่อนแรก ก่อนที่เด เลอองจะนำท่อนที่ตนประพันธ์ไว้มารวมกับของเขาที่ประพันธ์นก่อนหน้านี้จึงแล้วเสร็จ โดยใช้ทำนองคล้ายคลึงกับเพลง "บทเพลงแห่งการสร้างสรรค์ฟิลิปปินส์ใหม" ที่เด เลอองประพันธ์ไว้ในปี พ.ศ. 2485
เพลงนี้ถูกบรรจุในอัลบั้ม "มางาร์อาวิตินอัทตุกตุกอินนักฟิลิปินัสซาบากองลีปูนาน" ที่จัดทำขึ้นโดยวงดนตรีและคณะนักร้องประสานเสียงของตำรวจฟิลิปปินส์ในปี พ.ศ. 2516 และถูกบันทึกไว้ในหนังสือ "มางาร์อาวิทซาบากองลีปูนาน" ในปี พ.ศ. 2517 ร่วมกับเพลงปลุกใจอื่นและเพลงชาติฟิลิปปินส์
เพลงนี้กลับมาเป็นที่รู้จักในสังคมฟิลิปปินส์อีกครั้งจากการถูกนำมาใช้ในการหาเสียงของบองบอง มาร์กอส ในช่วงการเลือกตั้งประธานาธิบดีฟิลิปปินส์ในปี พ.ศ. 2565 และยังถูกบรรเลงในการตรวจพลสวนสนามของประธานาธิบดีบองบองเมื่อวันที่ 20 ตุลาคม พ.ศ. 2565 และถูกใช้อีกครั้งในระหว่างการเยือนค่ายทหารที่มินดาเนาเมื่อวันที่ 27 ตุลาคม ปีเดียวกัน
ขนมปังปิ้ง

ขนมปังปิ้ง  เป็นขนมปังแผ่นที่ผ่านการทำให้เป็นสีน้ำตาลโดยการแผ่รังสีความร้อน การเกิดสีน้ำตาลเป็นผลมาจากปฏิกิริยามายาร์ที่เปลี่ยนรสชาติของขนมปังและทำให้เนื้อขนมปังแน่นขึ้น พื้นผิวที่แน่นขึ้นทำให้ทาท็อปปิงได้ง่ายขึ้น และความอุ่นของขนมปังช่วยให้เนยถึงจุดหลอมเหลวได้ การปิ้งเป็นวิธีการโดยทั่วไปที่ทำให้ขนมปังเก่าน่ารับประทานยิ่งขึ้น ขนมปังถูกปิ้งโดยใช้เครื่องปิ้งขนมปังหรือเตาอบปิ้งขนมปัง ขนมปังปิ้งอาจมีสารอะคริลาไมด์ที่ก่อให้เกิดกระบวนการการทำให้เป็นสีน้ำตาล ซึ่งเป็นที่สงสัยว่าอาจเป็นสารก่อมะเร็ง อย่างไรก็ตาม ยังไม่มีการพิสูจน์คำกล่าวอ้างที่ว่าขนมปังปิ้งที่ไหม้ก่อให้เกิดมะเร็ง
เนยหรือเนยเทียมและท็อปปิงหวานเช่นแยมหรือเยลลีเป็นสิ่งที่นิยมทาบนขนมปังปิ้ง ในบางท้องถิ่นอาจนิยมทาท็อปปิงรสเค็มเช่นเนยถั่วหรือสารสกัดจากยีสต์ ขนมปังปิ้งอาจเป็นเครื่องเคียงในอาหารรสเค็มเช่นซุปหรือสตูว์ หรืออาจแต่งหน้าด้วยส่วนผสมเช่นไข่หรือถั่วอบเพื่อทำเป็นอาหารมื้อเบา ๆ ขนมปังปิ้งเป็นอาหารเช้าโดยทั่วไป แซนด์วิชก็อาจทำโดยใช้ขนมปังปิ้ง
ความน่ารับประทาน

ความน่ารับประทาน  เป็นรางวัลแห่งความเพลิดเพลินใจ (ในที่นี้หมายถึงความเพลิดเพลินใจในรสชาติ) ที่ได้รับจากอาหารหรือของเหลวซึ่งความรู้สึกในการรับรสยอมรับ ความน่ารับประทานมักมีความแตกต่างกันไปโดยสัมพันธ์กับความพึงพอใจทางภาวะธำรงดุลของความต้องการทา่งโภชนาการ น้ำ และพลังงาน ความน่ารับประทานของอาหารหรือของเหลวขึ้นกับสภาวะของแต่ละบุคคล แตกต่างจากรสชาติหรือการรับรู้รส ความน่าประทานลดลงหลังกิน และเพิ่มขึ่้นเมื่อหิว ความน่ารับประทานได้รับการเล็งเห็นว่าสามารถสร้างความหิวขึ้นโดยไม่ขึ้นกับความต้องการทางภาวะธำรงดุล
แซนด์วิชแฮม

แซนด์วิชแฮม  เป็นแซนด์วิชชนิดหนึ่งที่พบได้ทั่วไป ขนมปังที่ใช้ทำแซนด์วิชอาจเป็นขนมปังสดหรือขนมปังปิ้งก็ได้ มีการใส่ท็อปปิงที่หลากหลาย ได้แก่ ชีส ผัก (เช่น ผักกาดหอม มะเขือเทศ หัวหอม หรือแตงกวาดอง) แซนด์วิชที่ใส่มัสตาร์ดและมายองเนสหลายชนิดก็พบได้ทั่วไป
ขนมปังแผ่น ชีสแผ่น และแฮมแผ่นปรุงสุกมีจำหน่ายโดยทั่วไปในซูเปอร์มาร์เก็ตของโลกตะวันตก แซนด์วิชแฮมจึงเตรียมได้ง่ายและรวดเร็ว เป็นส่วนประกอบโดยทั่วไปของอาหารกลางวันบรรจุกล่อง
การบริโภค.
สมาคมแซนด์วิชแห่งอังกฤษระบุว่าแซนด์วิชแฮมเป็นแซนด์วิชที่ได้รับความนิยมมากที่สุดในสหราชอาณาจักร การสำรวจทีจัดทำขึ้นในปี พ.ศ. 2544 พบว่าแฮมเป็นสิ่งที่ใส่ในแซนด์วิชที่นิยมที่สุดเป็นอันดับ 2 รองจากชีส ในประเทศฝรั่งเศส แซนด์วิชที่ถูกบริโภคร้อยละ 70 จากทั้งหมด 1.8 พันล้านชิ้นเป็นแซนด์วิชแฮม ส่งผลให้สถานธุรกิจวิเคราะห์เศรษฐกิจของประเทศฝรั่งเศาเริ่มใช้ 'ดัชนี jambon-beurre' เช่นเดียวกับดัชนีบิกแมกในการเปรียบราคาทั่วประเทศ
แซนด์วิชแฮมที่ยาวที่สุดในโลกทำโดย Nico Jimenez คนขายเนื้อในเมืองปัมโปลนา ประเทศสเปนในปี พ.ศ. 2552
พิพิธภัณฑ์ซีอิ๊วคิคโคแมน

พิพิธภัณฑ์ซีอิ๊วคิคโคแมน (; โรมาจิ: "Kikkōman Monoshiri Shōyukan") เป็นพิพิธภัณฑ์ที่ดำเนินการโดยบริษัทคิคโคแมนบริษัทผู้ผลิตซีอิ๊ว โดยพิพิธภัณฑ์ตั้งอยู่ภายในโรงงานใกล้กับสถานีรถไฟโนดาชิในนครโนดะ จังหวัดชิบะ ประเทศญี่ปุ่น
พิพิธภัณฑ์นำเสนอข้อมูลเกี่ยวกับกระบวนการการผลิตซีอิ๊วและประวัติความเป็นมาของซีอิ๊ว ตลอดจนถึงการนำเที่ยวโรงงาน นอกจากนี้ยังมีคลังสินค้าด้านนอกให้ชมด้วย พิพิธภัณฑ์นครที่แยกออกมายังมีอุปกรณ์เกี่ยวกับซีอิ๊วจัดแสดงด้วย
แอโฟรบาสเกต 2021 รอบคัดเลือก

แอโฟรบาสเกต 2021 รอบคัดเลือก เป็นการแข่งขันบาสเกตบอลที่เริ่มแข่งขันตั้งแต่เดือนมกราคม ค.ศ. 2020 ถึงกรกฎาคม ค.ศ. 2021 เพื่อตัดสินตัวแทนฟีบาแอฟริกา 15 ชาติที่จะเข้าร่วมแข่งขันพร้อมกับรวันดาที่ผ่านการคัดเลือกโดยอัตโนมัติในฐานะเจ้าภาพในการแข่งขันแอโฟรบาสเกต 2021 รอบสุดท้าย
รอบปรี-ควอลิฟาย.
รอบปรี-ควอลิฟายจะแข่งขันในเดือนมกราคม 2020 ผู้ชนะห้าทีมจากห้าโซนผ่านเข้ารอบต่อไป
"เวลาทั้งหมดเป็นเวลาท้องถิ่น"
แพรแถบย่อ

แพรแถบย่อ  เป็นริบบิ้นขนาดเล็ก ที่ติดอยู่บนแถบโลหะที่ติดอุปกรณ์สำหรับกลัดหรือติดไว้ โดยทั่วไปจะมีไว้สำหรับประดับแทนเหรียญอิสริยาภรณ์, เครื่องอิสริยาภรณ์ และเครื่องอิสริยาภรณ์ทางทหารเมื่อไม่ใช่โอกาสในการสวมใส่เหรียญเต็ม รัฐบาลของแต่ละประเทศมีกฎเกณฑ์และระเบียบในการประดับแพรแถบของตนเอง ว่าสามารถประดับได้ในสถานการณ์ใดและในลำดับใด โดยปกติจะมีกำหนดไว้ในเอกสารราชการและเรียกว่า "ลำดับฐานันดร" หรือ "ลำดับการประดับเครื่องอิสริยาภรณ์" ในบางประเทศ (โดยเฉพาะในอเมริกาเหนือและอิสราเอล) บางเหรียญจะมีเพียง "แพรแถบเท่านั้น" ไม่มีเหรียญอิสริยาภรณ์ที่เกี่ยวข้อง
การสร้าง.
แพรแถบย่อมีโครงสร้างที่หลากหลาย ในบางประเทศ แพรแถบจะติดอยู่บนแผ่นรองแบบเข็มกลัด ซึ่งสามารถกลัดผ่านผ้าของเครื่องแบบและยึดด้วยสายรัดที่ขอบด้านใน แพรแถบเหล่านี้สามารถติดแยกกันและเรียงกันเป็นแถว หรือติดทั้งหมดเข้ากับแผ่นยึดเดียวกันก็ได้ หลังสงครามโลกครั้งที่สอง แพรแถบย่อมักจะได้รับการประดับบนแถบโลหะเส้นเดียวและประดับในลักษณะคล้ายกับเข็มกลัด นอกจากนี้ยังมีวิถียึดติดแพรแถบย่อกับเครื่องแบบด้วยวิธีอื่น ๆ อีก เช่น การใช้ขาแม่เหล็ก คือการใช้แม่เหล็กในการยึดโดยไม่ต้องเจาะเสื้อ การใช้ขาเกลียว คือการใช้ขาเกลียดเจาะเสื้อเครื่องแบบและยึดด้วยหมุดเกลียว การใช้ขากิ๊ฟ คือการใช้เข็มเจาะเสื้อเครื่องแบบและยึดด้วยขาด้วยกิ๊ฟ
การประดับ.
"ลำดับการประดับ" จะกำหนดว่าสามารถประดับแพรแถบใดกับเครื่องแบบประเภทใด ตำแหน่งใด ในสถานการณ์ใด เช่น เหรียญอิสริยาภรณ์ขนาดเล็กในชุดอาหารค่ำ, เหรียญอิสริยาภรณ์แบบเต็มในเครื่องแบบเต็มยศ แต่จะไม่มีการประดับในเครื่องแบบสนามและเครื่องแบบปฏิบัติงาน ในบางประเทศ (เช่น คิวบา) กำหนดให้สามารถสวมเหรียญอิสริยาภรณ์แบบเต็มบนเครื่องแบบสนาม ซึ่งชาติอื่น ๆ มักจะไม่ประดับกัน เนื่องจากเหรียญอิสริยาภรณ์สามารถระบุตัวตนของผู้บังคับบัญชาระดับสูงในสนามรบได้ ทำให้ข้าศึกสามารถเลือกเป้าหมายและสังหารได้ง่าย ซึ่งนายทหารระดับสูงมักจะแต่งกายคล้ายกับทหารนายอื่น ๆ ในหน่วยและไม่ประดับแพรแถบย่อในสนามรบ 
โดยปกติเหรียญอิสริยาภรณ์และแพรแถบย่อจะประดับเป็นแถวทางด้านซ้ายของหน้าอก ในบางกรณีเพื่อเป็นอนุสรณ์หรือการรำลึก ญาติอาจจะประดับเหรียญอิสริยาภรณ์หรือแพรแถบย่อของผู้เสียชีวิตไว้ที่ด้านขวาของหน้าอก เหรียญอิสริยาภรณ์และแพรแถบย่อที่ไม่ได้ระบุไว้ใน "ลำดับการประดับ" ปกติจะประดับไว้ที่ด้านขวาของหน้าอก การเรียงลำดับของแพรแถบย่อขึ้นอยู่กับข้อบังคับของแต่ละประเทศ เช่น ในสหรัฐ เหรียญอิสริยาภรณ์ที่มีสถานะสูงสุด — โดยทั่วไปจะเป็นเหรียญอิสริยาภรณ์สำหรับเชิดชูความกล้าหรือการรับใช้ชาติที่โดดเด่น — จะได้รับการประดับไว้ด้านบนสุดของกลุ่มแพรแถบ ในขณะที่เครื่องอิสริยาภรณ์จากต่างประเทศ (หากได้รับอนุญาต) จะอยู่แถวล่างสุด เมื่อเหรียญอิสริยาภรณ์ได้รับการประดับ (โดยปกติจะอยู่ทางด้านซ้ายของเสื้อหรือเสื้อคลุม) แพรแถบที่ไม่มีเหรียญอิสริยาภรณ์จะได้รับการประดับทางด้านขวา 
ตัวอย่าง.
สหรัฐ.
ในสหรัฐ ทหาร และหน่วยบริการในเครื่องแบบของรัฐบาลกลางจะมีมาตรฐานการประดับแพรแถบบนเครื่องแบบที่ต่างกัน
การประดับแพรแถบย่อทั้งหมดนั้นมีชื่อเล่นสำหรับเรียกหลายชื่อ เช่น "ชั้นแพรแถบ" ("ribbon rack)" หรือเรียกสั้น ๆ ว่า "ฟรุ๊ตสลัด" ("fruit salad)" หรือ "สลัดบาร์ (salad bar)"
อาหารเช้ามื้อที่สอง

อาหารเช้ามื้อที่สอง (, , , ,) เป็นมื้ออาหารที่รับประทานหลังอาหารเช้า แต่ก่อนอาหารกลางวัน เป็นมื้ออาหารตามธรรมเนียมในรัฐไบเอิร์น, ประเทศโปแลนด์, ประเทศสโลวาเกีย, ประเทศสเปน และประเทศฮังการี ในรัฐไบเอิร์นและประเทศโปแลนด์ มีการปรุงอาหารพิเศษสำหรับรับประทานในอาหารเช้ามื้อที่สองโดยเฉพาะ ในกรุงเวียนนาและส่วนใหญ่ของประเทศออสเตรีย อาหารเช้ามื้อที่สองเรียกกันด้วยคำว่า "Jause" ในประเทศอื่น ๆ ที่พูดภาษาสเปน คำว่า "almuerzo" มีความหมายถึงอาหารกลางวัน แต่ในประเทศสเปนมีความหมายถึงอาหารเช้ามื้อที่สอง ในประเทศเหล่านี้การรับประทานอาหาร 4 ถึง 5 มื้อเป็นเรื่องปกติ
บาสเกตบอลอเมริคัพ 2022

บาสเกตบอลอเมริคัพ 2022  เป็นการแข่งขันบาสเกตบอลอเมริคัพครั้งที่ 19 ซึ่งเป็นการแข่งขันหลักสำหรับบาสเกตบอลทีมชาติชายของฟีบาอเมริกา การแขง่ขันครั้งนี้จัดขึ้นที่เรซีฟี, ประเทศบราซิล โดยที่บราซิเลียถูกเปลี่ยนให้เป็นเมืองเจ้าภาพสำรองเพียงหนึ่งเดือนก่อนเริ่มการแข่งขัน เดิมกำหนดจะจัดขึ้นในปี ค.ศ. 2021 แต่ถูกเลื่อนออกไปเนื่องจากการระบาดทั่วของโควิด-19 เป็นวันที่ 2 ถึง 11 กันยายน ค.ศ. 2022
บาสเกตบอลอเมริคัพ 2022 ปิดฉากด้วยการที่อาร์เจนตินาชนะบราซิลในรอบชิงชนะเลิศและเป็นผู้ชนะสมัยที่ 3 สหรัฐได้รับเหรียญทองแดงด้วยชัยชนะเหนือแคนาดา
ทีมที่ผ่านการคัดเลือก.
12 ทีมที่ผ่านเข้าสู่การแข่งขันรอบสุดท้าย
บาสเกตบอลอเมริคัพ 2022 รอบคัดเลือก

บาสเกตบอลอเมริคัพ 2022 รอบคัดเลือก เป็นการแข่งขันบาสเกตบอลที่แข่งขันตั้งแต่เดือนมิถุนายน ค.ศ. 2018 ถึงกุมภาพันธ์ ค.ศ. 2021 เพื่อตัดสิน 11 ชาติของฟีบาอเมริกา ที่จะเข้าแข่งขันร่วมกับบราซิลที่ผ่านการคัดเลือกโดยอัตโนมัติในฐานะเจ้าภาพในการแข่งขันบาสเกตบอลอเมริคัพ 2022
รอบปรี-ควอลิฟายโซนย่อย.
รอบปรี-ควอลิฟายอเมริกาใต้.
สามทีมมีสิทธิ์เข้าร่วมในรอบปรี-ควอลิฟายของอเมริกาใต้ หลังจากการระงับของเปรู, โบลิเวีย และ เอกวาดอร์ ได้เล่นแมตช์สองนัดโดยมีผู้ชนะโดยรวมผ่านเข้าสู่รอบปรี-ควอลิฟาย
ยอดเชฟของโนบุนางะ

ยอดเชฟของโนบุนางะ (; โรมาจิ: "Nobunaga no Shefu") เป็นซีรีส์มังงะญี่ปุ่น แต่งเรื่องโดยมิตสึรุ นิชิมูระ และวาดภาพโดยทากูโร คาจิกาวะ ได้รับการดัดแปลงเป็นซีรีส์ละครโทรทัศน์ญี่ปุ่นในเดือนมกราคม พ.ศ. 2556
เนื้อเรื่อง.
เชฟหนุ่มชื่อ เคน (ケン, Ken) ถูกส่งไปยังยุคเซ็งโงกุด้วยวิธีการที่เป็นปริศนา เคนสูญเสียความทรงจำส่วนใหญ่ไปและตกอยู่ท่ามกลางการต่อสู้ระหว่างทหาร ทหารทั้งสองฝ่ายที่กำลังรบกันต่างเข้าใจผิดว่าเคนเป็นสายลับจึงออกตามจับเคน เคนหลบหนีแล้วไปพบกับ นัตสึ (夏, Natsu) หญิงสาวช่างตีเหล็ก ด้วยความที่เค็นมีความสามารถในการทำอาหารจึงได้เข้าทำงานเป็นหัวหน้าคนครัวประจำตัวของโอดะ โนบุนางะ
ละคร.
ละครโทรทัศน์ดัดแปลงฤดูกาลแรกมี 9 ตอน ออกอากาศทางสถานีโทรทัศน์ทีวีอาซาฮิระหว่างวันที่ 11 มกราคมถึง 15 มีนาคม พ.ศ. 2556 ฤดูกาลที่ 2 มีทั้งหมด 8 ตอน ออกอากาศทางสถานีโทรทัศน์ทีวีอาซาฮิเช่นกันตั้งแต่วันที่ 10 กรกฎาคมถึง 4 กันยายน พ.ศ. 2557
ละครโทรทัศน์ออกอากาศในประเทศไทยในชื่อเรื่องภาษาไทยว่า ยอดเชฟเหนือซามูไร ออกอากาศทางสถานีโทรทัศน์ไทยพีบีเอสตั้งแต่วันที่ 14 มกราคมถึง 18 มีนาคม พ.ศ. 2590
จักรพรรดินีเฉิงเซี่ยวเจา

จักรพรรดินีเฉิงเซี่ยวเจา หรือ เฉิงเซี่ยวเจาหวงโฮ่ว (ค.ศ. 1379 - 20 พฤศจิกายน ค.ศ. 1442) แห่งตระกูลจาง เป็นจักรพรรดินีจีนในราชวงศ์หมิง พระอัครมเหสีในจักรพรรดิหงซี (จูเกาจื้อ ค.ศ. 1378–1425) จักรพรรดิราชวงศ์หมิงองค์ที่สี่ ซึ่งปกครองเพียงปีเดียว ดังนั้นพระนางจึงดำรงตำแหน่งสมเด็จพระพันปีหลวงหลังจากการขึ้นครองราชย์ของจักรพรรดิเซฺวียนเต๋อพระราชโอรส ต่อมาพระองค์ดำรงตำแหน่งผู้สำเร็จราชการแทนพระองค์ของจีนในช่วงรัชสมัยส่วนน้อยของจักรพรรดิหมิงอิงจงพระราชนัดดาของพระองค์ตั้งแต่ปี ค.ศ. 1435 ถึง 1442
คุณพ่อยอดกุ๊ก

คุณพ่อยอดกุ๊ก หรือ พ่อครัวหัวป่าห์ (; โรมาจิ: "Kukkingu Papa") เป็นซีรีส์มังงะญี่ปุ่น แต่งเรื่องและวาดภาพโดยโทจิ อูเอยามะ ตีพิมพ์ในนิตยสาร"มังงะ" นิตยสารมังงะแนว"เซเน็ง"ของสำนักพิมพ์โคดันชะตั้งแต่ปี พ.ศ. 2528 สำนักพิมพ์โคดันชะรวบรวมตีพิมพ์เป็นหนังสือมังงะรวมเล่ม ("ทังโกบง") ถึงเล่มที่ 167 เมื่อเดือนตุลาคม พ.ศ. 2566 ทำให้กลายเป็นซีรีส์มังงะที่ยาวที่สุดเรื่องหนึ่งเมื่อนับจากจำนวนเล่ม เรื่องราวเกี่ยวกับมนุษย์เงินเดือนผู้ทำอาหารเก่ง และมีสูตรอาหารฉบับเต็มของอาหารที่ปรากฏในแต่ละตอนใส่ไว้ในช่วงท้ายตอน
ซีรีส์ได้รับการดัดแปลงเป็นซีรีส์อนิเมะโทรทัศน์ความยาว 151 ตอนอำนวนการผลิตโดยสตูดิโอเอเก็งและกำกับโดยโทชิตากะ สึโนดะ ซีรีส์อนิเมะออกอากาศครั้งแรกในประเทศญี่ปุ่นทางสถานีโทรทัศน์ทีวีอาซาฮิระหว่างเดือนเมษายน พ.ศ. 2535 ถึงพฤษภาคม พ.ศ. 2538 ซีรีส์อนิเมะเคยออกอากาศในประเทศไทยทางช่องไอบีซีในชื่อภาษาไทยว่า "คุณพ่อยอดกุ๊ก" และทางช่อง 3 ในชื่อภาษาไทยว่า "พ่อครัวหัวป่าก์" ซีรีส์ ละครโทรทัศน์ญี่ปุ่นดัดแปลงออกอากาศทางสถานีโทรทัศน์ฟูจิทีวีในวันที่ 29 สิงหาคม พ.ศ. 2551
"คุณพ่อยอดกุ๊ก"ชนะเลิศรางวัลพิเศษในงานมังงะโคดันชะครั้งที่ 39 ในปี พ.ศ. 2558
ยูโรบาสเกต 2022

ยูโรบาสเกต 2022  เป็นการแข่งขันชิงแชมป์ยูโรบาสเกตครั้งที่ 41 ซึ่งจัดโดยฟีบายุโรป นับเป็นครั้งแรกนับตั้งแต่มีการตกลงกันว่าจะจัดขึ้นทุกสี่ปี โดยมีระบบการคัดเลือกที่คล้ายกันกับบาสเกตบอลชิงแชมป์โลก เดิมกำหนดจะจัดขึ้นระหว่างวันที่ 2 ถึง 19 กันยายน พ.ศ. 2564 แต่เนื่องจากการระบาดทั่วของโควิด-19 และการเลื่อนโอลิมปิกฤดูร้อน 2020 ออกไปเป็นปี พ.ศ. 2564 ในเวลาต่อมา จึงถูกเลื่อนออกไปเป็นเดือนกันยายน พ.ศ. 2565
เช่นเดียวกับสองครั้งก่อนหน้านี้ การแข่งขันนี้มีสี่ประเทศเป็นเจ้าภาพร่วม การแข่งขันในรอบแบ่งกลุ่มจะจัดขึ้นในสาธารณรัฐเช็ก, จอร์เจีย, เยอรมนี และอิตาลี รอบแพ้คัดออกจะแข่งขันในเบอร์ลิน ประเทศเยอรมนี
การแข่งขันนี้มีสมาชิก All-NBA First Team สามคน ได้แก่ นิโคลา โยคิช (เซอร์เบีย), จิอันนิส อันเทโทคูมโป (กรีซ) และ ลูก้า ดอนชิช (สโลวีเนีย) ทำให้เป็นหนึ่งในการแข่งขันที่คาดหวังมากที่สุดในประวัติศาสตร์ยูโรบาสเกต
สเปนชนะฝรั่งเศสในรอบชิงชนะเลิศ โดยคว้าแชมป์ยูโรบาสเกตสมัยที่ 4 ใน 6 ครั้งล่าสุด เยอรมนีคว้าเหรียญทองแดงในบ้านเกิดหลังจากเอาชนะโปแลนด์ได้
ราเม็งอากาเนโกะ

ราเม็งอากาเนโกะ (; โรมาจิ: "Ramen Aka Neko") เป็นซีรีส์มังงะญี่ปุ่น แต่งเรื่องและวาดภาพโดยอังเกียมัง เริ่มเผยแพร่ในฐานะการ์ตูนอิสระทางเว็บไซต์มังงะ"โชเน็งจัมป์+" ของสำนักพิมพ์ชูเอชะในเดือนมีนาคม พ.ศ. 2565 ภายหลังได้กลายเป็นซีรีส์เต็มรูปแบบในเดือนตุลาคม พ.ศ. 2565 ได้รับการดัดแปลงเป็นซีรีส์อนิเมะโทรทัศน์โดยสตูดิโอ E&H Production ออกอากาศตั้งแต่เดือนกรกฎาคมถึงกันยายน พ.ศ. 2567 โดยมีการประกาศฤดูกาลที่สองแล้ว
เนื้อเรื่อง.
"ราเม็งอากาเนโกะ"เป็นเรื่องราวเกี่ยวกับร้านราเม็งที่ก่อตั้งและบริหารโดยเหล่าแมวที่พูดได้ ที่ซึ่งยาชิโระ ทามาโกะ มนุษย์ผู้หญิงได้มาทำงานเป็นพนักงานพาร์ตไทม์อยู่เบื้องหลัง ซีรีส์เน้นไปที่กิจวัตรประจำวันของยาชิโระและเหล่าพนักงานแมว ได้แก่ บุนโซ หัวหน้าพ่อครัวของร้าน, ซาซากิ เจ้าของร้านและผู้เชี่ยวชาญด้านการเงิน/ธุรกิจ, ซาบุ ผู้ช่วยพ่อครัว, ฮานะ ผู้จัดการฝ่ายบริการลูกค้า และกฤษณา เสือที่ทำหน้าที่ทำเส้นราเม็งในร้าน
 ให้เสียงโดย: เค็นจิโร สึดะ
 ให้เสียงโดย: โนริอากิ ซูงิยามะ
 ให้เสียงโดย: มิจิโยะ มูราเซะ
 ให้เสียงโดย: ริเอะ คูงิมิยะ
 ให้เสียงโดย: ซาโอริ ฮายามิ
 ให้เสียงโดย: คูรูมิ โอริฮาระ
ยูโรบาสเกต 2022 รอบคัดเลือก

ยูโรบาสเกต 2022 รอบคัดเลือก  เป็นการแข่งขันบาสเกตบอลที่เริ่มต้นตั้งแต่เดือนพฤศจิกายน ค.ศ. 2017 ถึงกุมภาพันธ์ ค.ศ. 2021 เพื่อตัดสิน 20 ชาติในฟีบายุโรปที่จะเข้าแข่งขันร่วมกับสาธารณรัฐเช็ก , จอร์เจีย, อิตาลี และเยอรมนี ที่ผ่านเข้ารอบโดยอัตโนมัติในฐานะเจ้าภาพร่วม ในการแข่งขันรอบสุดท้ายของยูโรบาสเกต 2022
รอบปรี-ควอลิฟาย.
รอบรอบปรี-ควอลิฟายของยูโรบาสเกต 2022 มี 17 ทีมร่วมแข่งขันในสามรอบ โดย 8 ทีมที่ดีที่สุดจะได้ผ่านเข้าสู่รอบคัดเลือกยูโรบาสเกต 2022
รอบที่ 1.
รอบปรี-ควอลิฟายรอบที่ 1 แข่งขันโดยเก้าทีม ได้แก่ ห้าทีมที่ตกรอบจากการแข่งขัน รอบปรี-ควอลิฟายของบาสเกตบอลชิงแชมป์โลก 2019 และสี่ทีมที่ไม่ผ่านรอบคัดเลือกเหล่านั้น
ผู้ชนะของแต่ละกลุ่มและทีมรองชนะเลิศที่ดีที่สุดได้ผ่านเข้ารอบที่สอง ซึ่งเป็นทางเลือกในการผ่านเข้ารอบคัดเลือกโดยตรงของยูโรบาสเกต อีกห้าทีมที่ตกรอบจะเข้าไปแข่งขันรอบที่ 3 โดยเข้าร่วมกับทีมที่ไม่ผ่านเข้าสู่รอบคัดเลือกยูโรบาสเกตจากรอบที่ 2 
การแบ่งกลุ่ม.
"เวลาทั้งหมดเป็นเวลาท้องถิ่น"
เหตุที่น่าสงสัย

เหตุที่น่าสงสัย (non causa pro causa) เป็นเหตุผลวิบัติอรูปนัยประเภทหนึ่งที่ระบุเหตุอย่างไม่ถูกต้อง 
เช่น "ทุกครั้งที่ผมไปนอน พระอาทิตย์ก็จะตก ดังนั้น การไปนอนของผมจึงทำให้พระอาทิตย์ตก" 
คือเหตุการณ์สองอย่างนี้อาจเกิดไล่เลี่ยกัน แต่ก็ไม่ได้เป็นเหตุของกันและกัน
เหตุผลวิบัติโดยเหตุที่น่าสงสัยรวมทั้ง 
เชิงอรรถและอ้างอิง.
<templatestyles src="Reflist/styles.css" />
เหตุผลวิบัติโดยมีเหตุเดียว

เหตุผลวิบัติโดยมีเหตุเดียว 
เป็นเหตุผลวิบัติอรูปนัยโดยการให้เหตุผลที่น่าสงสัยเพราะสมมุติว่ามีเหตุเดียวที่ก่อผล แต่จริงๆ อาจจะมีเหตุหลายอย่างร่วมกัน 
เหตุผลวิบัติโดยมีเหตุเดียวมีรูปแบบทางตรรกะคือ "ก เป็นเหตุของ ข ดังนั้น ก จึงเป็นเหตุเดียวของ ข" (แม้จริงๆ ค, ง, จ เป็นต้น ก็ยังอาจเป็นเหตุของ ข ด้วย)
การระบุเหตุง่ายๆ เกินไปเป็นทวิบถเท็จรูปแบบหนึ่งที่ไม่ใส่ใจในโอกาสการมีเหตุต่างๆ ร่วมกันได้ 
กล่าวอีกอย่างก็คือ เป็นการสมมุติว่าเหตุจะต้องอยู่ในรูปแบบ "ก xor ข xor ค" แม้ "ก และ ข และ ค" และ "ก และ ข แต่ไม่ใช่ ค" ก็ยังเป็นรูปแบบของเหตุได้ 
ไม่ใช่ ก หรือ ข หรือ ค "เพียงเท่านั้น"
การให้เหตุผลเป็นทางสายกลาง

การให้เหตุผลเป็นทางสายกลาง (
เป็นเหตุผลวิบัติว่าความจริงจะอยู่ระหว่างกลางของฝ่ายสองข้างเสมอ 
ตัวอย่างความเป็นเหตุผลวิบัติหนึ่งก็คือ เรื่องสีท้องฟ้าของโลกในช่วงกลางวัน 
ฝ่ายหนึ่งอ้างอย่างถูกต้องว่าท้องฟ้ามีสีฟ้า และอีกฝ่ายหนึ่งก็อ้างว่าท้องฟ้ามีสีเหลือง 
แล้วสรุปอย่างผิดๆ ว่า ท้องฟ้ามีสีในระหว่างกลางคือสีเขียว
เชิงอรรถและอ้างอิง.
<templatestyles src="Reflist/styles.css" />
แบบจำลองธุรกิจบอกรับเป็นสมาชิก

แบบจำลองธุรกิจบอกรับเป็นสมาชิก  เป็นแบบจำลองธุรกิจแบบหนึ่งซึ่งลูกค้าจะต้องเสียค่าใช้จ่ายหรือค่าบริการ เพื่อเข้าถึงสินค้าและ/หรือบริการตามระยะเวลาหนึ่งซึ่งแล้วแต่ธุรกิจจะกำหนด (เช่น รายปี รายเดือน ฯลฯ)
เดิมแบบจำลองนี้ถูกคิดค้นขึ้นโดยกลุ่มสำนักพิมพ์ต่าง ๆ ในสมัยคริสต์ศตวรรษที่ 17 และปัจจุบันแบบจำลองธุรกิจนี้ก็ได้ถูกนำไปใช้ในธุรกิจต่าง ๆ หลากหลายประเภท
จักรพรรดินีกงร่างจาง

จักรพรรดินีกงร่างจาง หรือ กงร่างจางหวงโฮ่ว (20 พฤษภาคม ค.ศ. 1402 – 5 ธันวาคม ค.ศ. 1443) แห่งตระกูลหู เป็นพระอัครมเหสีในจักรพรรดิเซฺวียนเต๋อ รัชกาลที่ 5 แห่งราชวงศ์หมิง
พระประวัติ.
จักรพรรดินีหู ทรงพระราชสมภพเมื่อประมาณปี ค.ศ. 1400 ในเมืองจี่หนิง ในมณฑลชานตงในปัจจุบัน
อควาแมน กับอาณาจักรสาบสูญ

อควาแมน กับอาณาจักรสาบสูญ  เป็นภาพยนตร์ซูเปอร์ฮีโรสัญชาติอเมริกันที่ออกฉายในปี ค.ศ. 2023 ที่อิงจากตัวละครในดีซีคอมิกส์ตัวหนึ่งที่ชื่อ อะควาแมน สร้างโดย ดีซีสตูดิโอส์ อะตอมิกมอนสเตอร์ และเดอะซาฟรานคอมพะนี และจัดจำหน่ายโดย วอร์เนอร์บราเธอส์พิคเจอส์โดยเป็นภาคต่อของอควาแมน เจ้าสมุทร ซึ่งออกฉายเมื่อ ค.ศ. 2018
โครงเรื่อง.
หลังจากที่แบล็คแมนต้าได้พ่ายแพ้ให้กับอะควาแมนในภาคแรก เขาก็ยังคงมุ่งมั่นหาทางแก้แค้นให้กับความตายของพ่อของเขา และจะไม่มีวันหยุดยั้งการโค่นล้มอะควาแมนได้เลย ในครั้งนี้แบล็คแมนต้าจึงกลับมาด้วยความน่ากลัวมากกว่าเดิม โดยมีอาวุธอย่างตรีศูลสีดำแห่งตำนานที่สามารถปล่อยพลังอันน่ากลัวจากยุคโบราณออกมาได้ เพื่อจะเอาชนะให้ได้ อะควาแมนจึงต้องหันไปจับมือกับ ออร์ม น้องชายของเขาซึ่งถูกขังตัวเอาไว้และเป็นอดีตกษัตริย์แห่งแอตแลนติส พวกเขาต้องก้าวข้ามเรื่องความแบ่งแยกเพื่อปกป้องอาณาจักรของพวกเขาเอาไว้ ปกป้องครอบครัวของอะควาแมนและโลกจากการถูกทำลายล้างอย่างย่อยยับ
การออกฉาย.
"อควาแมน กับอาณาจักรสาบสูญ" มีกำหนดออกฉายในสหรัฐในวันที่ 22 ธันวาคม ค.ศ. 2023 ซึ่งเดิมกำหนดออกฉายเมื่อวันที่ 16 ธันวาคม ค.ศ. 2022 แต่ได้เลื่อนไปเป็นวันที่ 17 มีนาคม ค.ศ. 2023 เนื่องจากทางวอร์เนอร์บราเธอส์ได้ปรับตารางการออกฉายภาพยนตร์ใหม่เนื่องมาจากการระบาดทั่วของโควิด-19 ซึ่งส่งผลกระทบต่อปริมาณงานของผู้จัดจำหน่ายวิชวลเอฟเฟกต์ ภายหลังเลื่อนไปอีกเป็นวันที่ 25 ธันวาคม ค.ศ. 2023 เนื่องจากทางวอร์เนอร์บราเธอส์ดิสคัฟเวอรีกำลังพยายามกระจายต้นทุนในส่วนของการตลาดและการจัดจำหน่าย ก่อนที่จะเลื่อนขึ้นมาเป็นวันที่ 20 และเลื่อนออกไปอีกครั้งเป็นวันที่ 22 ในเดือนเดียวกัน
ตลาดหลักทรัพย์ไลฟ์เอ็กซ์เช้นจ์

ตลาดหลักทรัพย์ไลฟ์เอ็กซ์เช้นจ์  เป็นตลาดหลักทรัพย์แห่งที่สามของประเทศไทย ก่อตั้งเมื่อวันที่ 31 มีนาคม พ.ศ. 2565 จัดตั้งขึ้นเพื่อเป็นศูนย์กลางการระดมทุนในตลาดทุนของกิจการที่อยู่ในชั้นกำลังพัฒนาเช่น วิสาหกิจขนาดกลาง (SME) และวิสาหกิจเริ่มต้น (Startup) ที่มีคุณสมบัติตามที่กำหนด โดย LiVEx มีแนวทางการกำกับดูแลการจดทะเบียนและการซื้อขายหลักทรัพย์ในตลาดที่มีลักษณะผ่อนปรนทั้งในเรื่องคุณสมบัติการเข้าจดทะเบียนและการดำรงสถานะเป็นบริษัทจดทะเบียน โดยเน้นหลักการเปิดเผยข้อมูลต่อผู้ลงทุน และอัตราค่าธรรมเนียมที่เกี่ยวข้องกับการเป็นบริษัทจดทะเบียนจะต่ำกว่ากรณีบริษัทจดทะเบียนในตลาดหลักทรัพย์ เอ็ม เอ ไอ (mai) และตลาดหลักทรัพย์แห่งประเทศไทย (SET) การซื้อขายจะเป็นแบบเจรจาต่อรองกันเอง โดยมี Live Platform เป็นตัวกลางระหว่างแหล่งทุนและบริษัท ซึ่งจะไม่มีการจับคู่ซื้อขายแบบอัตโนมัติเหมือน SET และ mai
เกณฑ์เกี่ยวกับการซื้อขายบน LiVEx.
กำหนดให้ทำการซื้อขายผ่านบริษัทสมาชิกของตลาดหลักทรัพย์ เฉพาะผู้ลงทุนที่สำนักงาน ก.ล.ต. กำหนด ในรูปแบบบัญชีวางเงินล่วงหน้า (prepaid) โดยต้องมีหุ้น หรือเงินเพียงพอสำหรับการซื้อขาย
โดยเปิดให้ซื้อขายแบบประมูล (auction) ด้วยวิธีจับคู่อัตโนมัติ (Automatic Order Matching, AOM) วันละ 1 รอบ ระหว่าง 9.30–11.00 น. พร้อมชำระราคาและส่งมอบหลักทรัพย์แบบทีละรายการ (Gross Settlement) ภายในวันเดียวกันกับวันที่ซื้อขาย (วันที่ T) ไม่มีการกำหนดราคาเสนอซื้อ/เสนอขายสูงสุดและต่ำสุดของหลักทรัพย์ (Ceiling/Floor) และไม่มีการหยุดการซื้อขายเป็นการชั่วคราว (Circuit Breaker)
เกณฑ์การระดมทุนผ่านตลาดสำหรับ SMEs และ Startups.
ประเภทผู้ระดมทุน.
วิสาหกิจขนาดกลาง (SME) ตามนิยามของสำนักงานส่งเสริมวิสาหกิจขนาดกลางและขนาดย่อม และวิสาหกิจเริ่มต้น (Startup) ที่มีธุรกิจเงินร่วมลงทุน (VC) หรือบริษัทที่ทำหน้าที่บริหารหุ้นนอกตลาด (Private Equity Firm) ร่วมลงทุน โดยจดทะเบียนเป็นบริษัทจำกัด
มูลค่าการระดมทุน.
ตลาดแรก การระดมทุนสาธารณะในรูปแบบการเสนอขายหุ้นครั้งแรกให้แก่สาธารณชน (IPO) มูลค่า 10–500 ล้านบาท และระดมทุนได้ไม่ต่ำกว่าร้อยละ 80
หน้าที่ในการเปิดเผยข้อมูลของผู้ระดมทุน.
ก่อนจดทะเบียนเข้าตลาด.
เปิดเผยงบการเงินตามมาตรฐานการรายงานทางการเงินสำหรับกิจการที่มีส่วนได้เสียสาธารณะ (Publicly Accountable Entities, PAEs) 1 ปี และยื่นแบบแสดงรายการข้อมูลการเสนอขายหลักทรัพย์และหนังสือชี้ชวน (แบบ filing)
หลังจดทะเบียน.
รายงานงบการเงินทุก 6 เดือน และแสดงข้อมูลสำคัญตามเหตุการณ์
นัซราน

นัซราน  เป็นเมืองที่ใหญ่ที่สุดในสาธารณรัฐอิงกูเชเตีย สหพันธรัฐรัสเซีย เคยเป็นเมืองหลวงของสาธารณรัฐตั้งแต่ปี ค.ศ. 1991 ถึง 2000 จนกระทั่งย้ายไปเป็นเมืองมากัสซึ่งถูกสร้างขึ้นเพื่อเป็นเมืองหลวงของสาธารณรัฐแทน นัซรานเป็นเมืองที่มีประชากรมากที่สุดในสาธารณรัฐ มีจำนวนประชากรดังนี้ #เปลี่ยนทาง ; #เปลี่ยนทาง ; #เปลี่ยนทาง 
ภูมิศาสตร์.
ภูมิอากาศ.
นัซรานมีภูมิอากาศชื้นภาคพื้นทวีป (การแบ่งเขตภูมิอากาศแบบเคิพเพิน: "Dfb").
เขตชีตู่

เขตชีตู่  เป็นเขตหนึ่งของนครจีหลง ประเทศไต้หวัน ตั้งอยู่ทางตะวันตกสุดและมีขนาดพื้นที่ใหญ่ที่สุดในนครจีหลง ทางทิศตะวันตกของเขตติดกับนครซินเป่ย์ (หรือนครไทเปใหม่)
ประวัติศาสตร์.
ในสมัยที่ญี่ปุ่นปกครองไต้หวัน พื้นที่ที่เป็นเขตชีตู่และเขตหนวนหน่วนในปัจจุบัน เดิมเป็นส่วนหนึ่งของหมู่บ้านชิจิโตกุ  ซึ่งอยู่ภายใต้การปกครองของอำเภอคีรุง (; โรมาจิ: "Kīrun gun") ของจังหวัดไทโฮกุ
ในเดือนมีนาคม ค.ศ. 1988 เทศบาลนครจีหลงได้เปลี่ยนแปลงการบริหารหมู่บ้านหลายแห่งในแต่ละเขตใหม่ โดยได้โอนหลายหมู่บ้านซึ่งเดิมเป็นส่วนหนึ่งของเขตชีตู่ ไปขึ้นกับเขตอานเล่อ
เขตการปกครอง.
เขตชีตู่แบ่งออกเป็น 20 หมู่บ้านในเมือง ("หลี่") ได้แก่
<templatestyles src="Div col/styles.css"/>
เชเรโปเวตส์

เชเรโปเวตส์ (#เปลี่ยนทาง ,) เป็นเมืองในแคว้นโวลอกดา สหพันธรัฐรัสเซีย ตั้งอยู่ทางตะวันตกของแคว้นและอยู่บนฝั่งของแม่น้ำเชคนา (สาขาของแม่น้ำวอลกา) และบนชายฝั่งของอ่างเก็บน้ำไรบินสค์ จากการสำรวจสำมะโนประชากรรัสเซีย ค.ศ. 2010 มีประชากร 312,310 คน ทำให้เป็นเมืองที่มีประชากรมากที่สุดในภูมิภาคนี้
ภูมิศาสตร์.
ภูมิอากาศ.
เชเรโปเวตส์มีภูมิอากาศชื้นภาคพื้นทวีปซึ่งมีสี่ฤดูกาลที่โดดเด่น (Dfb) (เหนือกึ่งอาร์กติก (Dfc))
คิง เอ็นดาเตะ

คิง เอ็นดาเตะ (; โรมาจิ: "Endate Kin", เกิด 15 ธันวาคม 1960) เป็นนักดาราศาสตร์สมัครเล่นชาวญี่ปุ่น เกิดที่เมืองอิวาอิซึมิ จังหวัดอิวาเตะ สำเร็จการศึกษาจากวิทยาลัยนักออกแบบฮกไกโด ภาควิชาการถ่ายภาพ ปัจจุบันอาศัยอยู่ที่เมืองบิโฮโระ จังหวัดฮกไกโด
เขาได้ทำการสำรวจวัตถุทางดาราศาสตร์ที่หอดูดาวในเมืองสึเบ็ตสึในฮกไกโด โดยใช้เวลาว่างจากอาชีพหลักซึ่งเป็นงานช่างไม้ เขาได้กลายเป็นที่รู้จักในฐานะนักล่าดาวเคราะห์น้อย ร่วมกับคาซึโอะ วาตานาเบะ ซึ่งอาศัยอยู่ในฮกไกโดเช่นกัน ทั้งคู่ได้ค้นพบ ดาวเคราะห์น้อยกว่า 600 ดวง
ดาวเคราะห์น้อยที่พวกเขาค้นพบนั้นได้รับการตั้งชื่อตามบุคคลที่มีชื่อเสียง เช่น คิว ซากาโมโตะ, เลอิจิ มัตสึโมโตะ, ยุตากะ คางายะ และ โทโมเอะ ชิโนฮาระ นอกจากนี้ ยังมีชื่อต่าง ๆ ทีตั้งตามสถานที่ซึ่งเกี่ยวข้องกับบ้านเกิดของเขาในจังหวัดอิวาเตะ และหลังจากที่เขาย้ายไปฮกไกโด ก็ยังได้ตั้งชื่อตามสถานที่ทางตะวันออกของฮกไกโดเป็นหลัก
เขาได้รับรางวัลส่งเสริมวัฒนธรรมเมืองบิโฮโระประจำปี 2000
ไทยแลนด์ เซมิโปรลีก ฤดูกาล 2567

ไทยแลนด์ เซมิโปรลีก ฤดูกาล 2567 เป็นการแข่งขันฟุตบอลระดับกึ่งอาชีพของไทยที่จัดขึ้นเป็นฤดูกาลที่สอง ซึ่งเป็นการแข่งขันฟุตบอลในระดับที่สี่ตามระบบลีกฟุตบอลไทย โดยแบ่งตามพื้นที่ภูมิภาค จำนวนทั้งหมด 39 สโมสร
รูปแบบการแข่งขัน.
การแข่งขันในฤดูกาล 2567 จะแบ่งออกเป็น 6 โซนตามภูมิภาค โดยแข่งขันแบบพบกันหมดในแต่ละภูมิภาค
ภาคเหนือ.
ภาคเหนือมีสโมสรเข้าแข่งขัน 7 สโมสร
ภาคตะวันออกเฉียงเหนือ.
ภาคตะวันออกเฉียงเหนือมีสโมสรเข้าแข่งขัน 9 สโมสร
ภาคตะวันออก.
ภาคตะวันออกมีสโมสรเข้าแข่งขัน 8 สโมสร
ภาคตะวันตก.
ภาคตะวันตกมีสโมสรเข้าแข่งขัน 7 สโมสร
ภาคใต้.
ภาคใต้มีสโมสรเข้าแข่งขัน 2 สโมสร
กรุงเทพและปริมณฑล.
กรุงเทพและปริมณฑลมีสโมสรเข้าแข่งขัน 6 สโมสร
การแข่งขันระดับประเทศ.
ไทยแลนด์ เซมิโปรลีก รอบชิงแชมป์ประเทศไทย โดยนำเอาแชมป์ทั้ง 6 โซนมาทำการแข่งขัน โดยแบ่งเป็น 2 กลุ่มแบบมินิลีก นำทีมที่ผลงานดีที่สุดของแต่ละกลุ่มเข้ารอบชิงชนะเลิศ
รอบแชมเปี้ยนส์ลีก.
<section begin=upper/><onlyinclude></onlyinclude><section end=upper/>
<section begin=lower/><onlyinclude></onlyinclude><section end=lower/>
รอบชิงชนะเลิศ.
<section begin=F />
<section end=F/>
"รวมผลสองนัด ร้อยเอ็ด พีบี ยูไนเต็ด ชนะ 6–2 "
เซเวโรมอสค์

เซเวโรมอสค์  หรือรู้จักในชื่อ วาเยนกา  จนถึงวันที่ 18 เมษายน ค.ศ. 1951 เป็นเมืองปิดในแคว้นมูร์มันสค์ สหพันธรัฐรัสเซีย เซเวโรมอสค์เป็นกองบัญชาการของกองเรือเหนือ เมืองนี้ตั้งอยู่บนชายฝั่งของทะเลแบเร็นตส์ตามแนวอ่าวโคลาระยะทาง 25 กิโลเมตร (16 ไมล์) ไปทางตะวันออกเฉียงเหนือของเมืองมูร์มันสค์ซึ่งเป็นศูนย์กลางการปกครองของแคว้น โดยเชื่อมต่อกันด้วยทางรถไฟและถนนมอเตอร์เวย์
ภูมิศาสตร์และภูมิอากาศ.
ที่ตั้ง.
เซเวโรมอสค์ตั้งอยู่บนคาบสมุทรโคลาในวงกลมอาร์กติก ในเขตเพอร์มาฟรอสต์บนชายฝั่งตะวันออกที่เต็มไปด้วยหินของอ่าวโคลาของทะเลแบเร็นตส์
ภูมิอากาศ.
เซเวโรมอสค์มีภูมิอากาศ กึ่งอาร์กติก ("Dfc") โดยมีฤดูหนาวที่หนาวจัดยาวนานมาก และฤดูร้อนที่เย็นสบายถึงปานกลาง อุณหภูมิเฉลี่ยในเดือนมกราคมอยู่ที่ -8°C และ 12°C ในเดือนกรกฎาคม ปริมาณน้ำฝนเฉลี่ยอยู่ที่ประมาณ 800 มม. ต่อปี
บ้านรักไทย

บ้านรักไทย หรือชื่อท้องถิ่น บ้านแม่ออ เป็นหมู่บ้านที่ตั้งอยู่บนดอยสูงในตำบลหมอกจำแป่ อำเภอเมืองแม่ฮ่องสอน จังหวัดแม่ฮ่องสอน ห่างจากตัวเมืองแม่ฮ่องสอนประมาณ 44 กิโลเมตร มีอ่างเก็บน้ำขนาดใหญ่อยู่ตรงกลางหมู่บ้าน ตั้งอยู่สูงจากระดับน้ำทะเลกว่า 1,776 เมตร
ประวัติ.
บ้านรักไทยเป็นหมู่บ้านชาวจีนยูนนานหรือจีนฮ่อ อดีตทหารจีนคณะชาติ กองพล 93 ที่ได้อพยพลี้ภัยสงครามกลางเมืองเข้ามาตั้งถิ่นฐานในประเทศไทย ในช่วงแรกเป็นเป็นการหลบหนีเข้ามายังไทยอย่างผิดกฎหมาย แต่ภายหลังจีนฮ่อกลุ่มนี้สามารถปราบปรามผู้ก่อการร้ายคอมมิวนิสต์ได้ตามความต้องการของรัฐบาลไทย รัฐบาลจึงได้มอบสัญญาติให้กับชาวจีนฮ่อเหล่านี้ 
โดยกระทรวงมหาดไทยได้จัดสรรที่ดินบริเวณ 3 จังหวัดชายแดนภาคเหนือ ได้แก่ เชียงใหม่ เชียงราย และแม่ฮ่องสอน ให้แก่ชาวจีนฮ่อ ชาวจีนฮ่อที่พบในจังหวัดแม่ฮ่องสอนมีอยู่ 3 หมู่บ้าน ได้แก่ หมู่บ้านรักไทย หมู่บ้านสุริยะ และหมู่บ้านสันติชล โดยที่บ้านรักไทยมี ครอบครัวของนายโกวยี่ฉ่าย หยางเจินอาง และนางหลงเซียน แซ่หลิน มาสร้างบ้านเรือนเป็นครอบครัวแรก
บ้านรักไทยมีประชากรทั้งหมดประมาณ 1,200 คน มีหลายเชื้อชาติได้แก่ จีนฮ่อ ไทใหญ่ คนเมือง ม้ง ฯลฯ ชาวบ้านส่วนใหญ่มีอาชีพปลูกชาตามไหล่เขา และเลี้ยงสัตว์ เช่น เลี้ยงหมู ไก่ ม้า รวมถึงด้านการท่องเที่ยว บริการที่พัก ขายอาหาร ขายสินค้าที่ระลึก ใบชาอบแห้ง อุปกรณ์ชงชา ชุดถ้วยชา ป้านชา ขนม ผลไม้อบแห้ง ส่วนใหญ่นำเข้าจากจีนและไต้หวัน
ลักษณะ.
บ้านรักไทย
หมู่บ้านรักไทยตั้งอยู่ในบริเวณพื้นที่ราบระหว่างเนินเขา โดยสร้างบ้านเรือนกระจายตัวเป็นรัศมีขึ้นไปตามเนินเขา ลักษณะบ้านบางส่วนเป็นบ้านแบบเก่า ทำจากดินเหนียวผสมฟางข้าว มีอ่างเก็บน้ำเป็นแหล่งน้ำชุมชน มีลานอเนกประสงค์เป็นพื้นที่ที่ตั้งอยู่บริเวณเนินเขาสูงสุดกลางหมู่บ้าน ศาลเจ้าประจำหมู่บ้านรักไทย ตั้งอยู่ทางด้านทิศใต้ของหมู่บ้านบริเวณหลังโรงเรียนบ้านแม่ออรักไทยและเป็นที่ประดิษฐานองค์เจ้าแม่กวนอิม
ภายหลังหมู่บ้านได้รับการพัฒนาเป็นแหล่งท่องเที่ยว บ้านเรือนหลายหลังในหมู่บ้านได้เปลี่ยนสภาพเป็นร้านค้า ร้านอาหารจีนยูนนาน รวมถึงเรือนแรมในรูปแบบโรงเตี๊ยม หลายครัวเรือนได้เปลี่ยนบ้านให้เป็นร้านน้ำชาและจำหน่ายใบชา
โอ เมนิโน มาลูคินโญ่

โอ เมนิโน มาลูคินโญ่  เป็นการ์ตูนช่องของบราซิล สร้างโดยซีรัลโด การ์ตูนเกี่ยวกับเรื่องราวและสิ่งประดิษฐ์ของเด็กชายมีความสุขและซน "มาลูคินโญ่" การ์ตูนได้เริ่มตีพิมพ์เมื่อปี พ.ศ. 1980
ละครโทรทัศน์.
ละครโทรทัศน์ชื่อเดียวกัน เริ่มฉายวันแรกในวันที่ 12 ตุลาคม ค.ศ. 2022 ผลิตโดย ชาโตรเน (Chatrone)